দক্ষিণ কোরিয়া জাতীয় ক্রিকেট দল
দক্ষিণ কোরিয়া জাতীয় ক্রিকেট দল আন্তর্জাতিক ক্রিকেট খেলায় দক্ষিণ কোরিয়ার প্রতিনিধিত্ব করছে। কোরিয়া ক্রিকেট সংস্থা কর্তৃক দলটি পরিচালিত হচ্ছে। ২০০১ সালে আন্তর্জাতিক ক্রিকেট কাউন্সিলের অনুমোদিত সদস্যের মর্যাদা পায়। ২০০২ সালে অস্ট্রেলিয়ার পার্থে অনুষ্ঠিত আইসিসি পূর্ব এশিয়া/প্রশান্ত মহাসাগরীয় ৮-এর আঞ্চলিক প্রতিযোগিতায় সর্বপ্রথম অংশগ্রহণ করে। জাপান, ইন্দোনেশিয়া, অস্ট্রেলীয় অ্যাবোরিজিনেস দলের অংশগ্রহণে ঐ প্রতিযোগিতায় দলটি চতুর্থ স্থান দখল করে। দলের পোশাক সরবরাহকারীর দায়িত্বে রয়েছে আডিডাস। এছাড়াও, দলটি ২০১১ সালের পূর্ব এশিয়া প্রশান্ত মহাসাগরীয় প্রতিযোগিতায় অংশগ্রহণ করেছিল। ইনছনে অনুষ্ঠিত ২০১৪ সালের এশিয়ান গেমসের ক্রিকেট দলটি স্বাগতিক দলের মর্যাদা পেয়েছে।